Document ID: 31986R0714

*****
ΚΑΝΟΝΙΣΜΟΣ (ΕΟΚ) αριθ. 714/86 ΤΗΣ ΕΠΙΤΡΟΠΗΣ
της 6ης Μαρτίου 1986
που τροποποιεί τον κανονισμό (ΕΟΚ) αριθ. 2260/85 που καθορίζει τις λεπτομέρειες εφαρμογής του άρθρου 39 του κανονισμού (ΕΟΚ) αριθ. 337/79 για την αμπελουργική περίοδο 1985/86
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως τα άρθρα 6 παράγραφος 3 και 39 παράγραφος 8,
Εκτιμώντας:
ότι ο κανονισμός (ΕΟΚ) αριθ. 358/79 του Συμβουλίου της 5ης Φεβρουαρίου 1979 σχετικά με τους αφρώδεις οίνους που παράγονται στην Κοινότητα και ορίζονται στο σημείο 13 του παραρτήματος ΙΙ του κανονισμού (ΕΟΚ) αριθ. 337/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3310/85 (4), προβλέπει στο άρθρο 18 ότι, από την 1η Ιανουαρίου 1985, οι αφρώδεις οίνοι ποιότητας αρωματικού τύπου και οι αφρώδεις οίνοι ποιότητας, αρωματικού τύπου, που παράγονται σε καθορισμένες περιοχές, μπορούν να παραχθούν μόνο από γλεύκη σταφυλών ή γλεύκη σταφυλών μερικά ζυμωμένων·
ότι ο κανονισμός (ΕΟΚ) 2260/85 της Επιτροπής (5), καθόρισε τα διαφορετικά ποσοστά που αντιπροσωπεύουν την ποσότητα αλκοόλης που θα παραδοθεί στην απόσταξη των υποπροϊόντων της οινοποιήσεως από τους παραγωγούς·
ότι, όταν τα χρησιμοποιούμενα γλεύκη για την παραγωγή των αφρωδών οίνων που προαναφέρθηκαν έχουν υποστεί μια επεξεργασία σταθεροποιήσεως, χωρίζονται από την οινολάσπη· ότι, εξάλλου, οι οινολάσπες που σχηματίζονται κατά την παραλαβή του αφρού δεν μπορούν να επαναχρησιμοποιηθούν· ότι δεν υπάρχει λόγος να υποβληθούν οι εν λόγω παραγωγοί στην υποχρέωση που αναφέρεται στο άρθρο 39 παράγραφος 2 του κανονισμού (ΕΟΚ) αριθ. 337/79 για τα υποπροϊόντα τους·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 παράγραφος 2 του κανονισμού (ΕΟΚ) αριθ. 2260/85 προστίθεται η ακόλουθη περίπτωση:
«- μηδέν για τους παραγωγούς αφρωδών οίνων ποιότητος αρωματικού τύπου και αφρωδών οίνων ποιότητος που παράγονται σε καθορισμένες περιοχές αρωματικού τύπου που αναφέρονται στο άρθρο 18 παράγραφος 1 πρώτο εδάφιο του κανονισμού (ΕΟΚ) αριθ. 358/79 που έχουν παράγει τους οίνους αυτούς από γλεύκη σταφυλών ή γλεύκη σταφυλών μερικώς ζυμωμένων που αγοράστηκαν και έχουν υποστεί τις επεξεργασίες της σταθεροποιήσεως για την απομάκρυνση των οινολασπών.»
Άρθρο 2
Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαρτίου 1986.

Labels: 3
17
19